सिन्धुलीमाढी

सिन्धुलीमाढी, जसलाई सामान्यतया सिन्धुली वा सिन्धुली बजार पनि भनिन्छ, नेपालको बागमती प्रदेश अन्तर्गत पर्ने सिन्धुली जिल्लाको सदरमुकाम तथा कमलामाई नगरपालिकाको प्रशासनिक केन्द्र हो।पुरानो समयमा यस स्थानलाई सिन्धुलीमाडी वा माडी भनिन्थ्यो। यसको कुल क्षेत्रफल ८८.६८ वर्ग किलोमिटर रहेको छ। वि.सं २०७८ सालको जनगणना अनुसार यहाँको जनसंख्या ३६,४३६ रहेको छ।

सिन्धुलीमाढी सिन्धुली उपत्यकामा अवस्थित छ र यसमा कमलामाई नगरपालिकाका चार वटा वडाहरू पर्दछन्। यो राष्ट्रिय राजधानी काठमाडौँबाट करिब १५० किलोमिटर तथा प्रदेश राजधानी हेटौँडाबाट करिब १२० किलोमिटरको दूरीमा रहेको छ।

 पृष्ठभूमि 
तत्कालिन श्री ५ को सरकारद्वारा नेपाल अधिराज्यलाई १४ अञ्चल र ७५ जिल्लामा विभाजन गर्ने वि.सं. २०१९ मङ्सिर ५ गतेको निर्णय र वि.सं. २०१९ पुष २ गते नेपाल गजेटमा प्रकाशित सूचना अनुसार सिन्धुली जिल्ला गठन गरि सिन्धुलीगढीलाई सदरमुकाम तोकिएको थियो। वि.सं. २०२३ कार्तिक ३ गते तत्कालिन श्री ५ को सरकार गृह पञ्चायत मन्त्रालयद्वारा गरिएको निर्णय र वि.सं. २०२३ पुष १८ गते नेपाल राजपत्रमा प्रकाशित सूचना अनुसार सदरमुकाम सिन्धुलीमाढी कायम गरिएको थियो। वि.सं. २०५३ चैत १३ गतेसम्म सिद्धेश्वर गाउँ विकास समितिको भाग रहेको सिन्धुलीमाढी नेपाल सरकारको निर्णय बमोजिम वि.सं. २०५३ चैत १४ गते सिद्धेश्वर र भिमान गाउँ विकास समिति गाभिएर बनेको कमलामाई नगरपालिकाको भाग भएको थियो।

 विभाजन 
+कमलामाई नगरपालिकाहालको वडासाविक वडाहरूक्षेत्रफल (किमी२)जनसंख्या (२०७८)केन्द्र४१,२,५ र ९२७.१२८,८१८ढुङ्ग्रेबास५४२६.८४८,२९२मधुटार६६५.९३१२,४९८माढीबजार७७ र ८२८.७९६,८२८माझीटार

 सन्दर्भ सामग्रीहरू 

श्रेणी:नेपालका जिल्ला सदरमुकामहरू